***M I N I S T E R U L   J U S T I Ţ I E I***

***20 martie  2013***

**Comunicat de presă referitor la adoptarea Memorandumului cu tema „Analiză privind Mecanismul de Cooperare şi Verificare - Instituirea, implementarea, perspectivele şi direcţiile de acţiune propuse.”**

La propunerea Ministerului Justiţiei, Guvernul a aprobat în cadrul şedinţei de miercuri, 20 martie 2013, Memorandumul cu tema „Analiză privind Mecanismul de Cooperare şi Verificare - Instituirea, implementarea, perspectivele şi direcţiile de acţiune propuse.” Documentul cuprinde o prezentare a modului de instituire şi implementare a Mecanismului de Cooperare şi Verificare, precum şi o evaluare a stadiului îndeplinirii condiţionalităţilor iniţiale şi a recomandărilor subsecvente, cuprinse în rapoartele anuale date publicităţii de Comisia Europeană. În baza acestei analize, se subliniază necesitatea stabilirii, în comun, de către Comisia Europeană şi Guvernul României a unui cadru referenţial şi a unei metodologii concrete de lucru, care să aibă în vedere cele patru condiţionalităţi iniţiale din cadrul Deciziei Comisiei Europene, precum şi instrumentele de cooperare stabilite prin aceasta - ajutorul tehnic şi schimbul de informaţii.

Textul integral al Memorandumului şi Anexa pot fi consultate aici :

[- Memorandum MCV](http://www.just.ro/LinkClick.aspx?fileticket=mxNmk6J7irA%3d&tabid=2468)

[- Anexa](http://www.just.ro/LinkClick.aspx?fileticket=MF0ssrIkP2M%3d&tabid=2468)